ฮอตจริง
น่าแปลกที่ไม่ค่อยมีคน
2 ก.ย. 2560

โดย ทีมข่าวการเงินโพสต์ทูเดย์น่าแปลกที่ไม่ค่อยมีคนรู้ว่าคอร์ส KBank Private Banking Academy ของธนาคารกสิกรไทย เป็นคอร์สอบรมยอดฮอตที่เศรษฐีแถวหน้าของเมืองไทย ที่จะส่งลูกหลานมาเรียนเพื่อเป็นทายาทธุรกิจและนำคอนเนกชั่นที่ได้ไปต่อยอดธุรกิจแถมรับถ่ายทอดวิทยายุทธ์ครบเครื่องจากซีอีโอแถวหน้ามาคุ้มเกินคุ้ม สำหรับ  KBank Private Banking Academy : Next Generation ปี 3 ทำเอาคุณเปิ้ล-ขัตติยา อินทรวิชัย กรรมการผู้จัดการ ธนาคารกสิกรไทยถึงกับปวดขมับ เพราะเปิดหลักสูตรมาคนสมัครเต็มล้น ทำให้คุณพ่อคุณแม่ที่ช้าไป มาลงทะเบียนเรียนให้ทายาทไม่ทัน เลยต้องกริ๊งกร๊างขอใช้เส้นคุณเปิ้ลช่วยแทรกคิวให้หน่อยงานนี้คุณเปิ้ลได้แต่ส่งยิ้มหวานแทนคำตอบ “จัส เซย์ โน” เพราะรับเพิ่มไม่ได้แล้ว ไม่งั้นจะบ่มจนทายาทเศรษฐีเก่ง และแกร่ง คุณภาพคับแก้วไม่ได้ตามมาตรฐาน จึงขอเป็น Waiting List สำหรับปีหน้านะคะ